b'\n_START_ARTICLE_\nGalicija\n_START_PARAGRAPH_\nGalicija (poljsko Galicja, Halicz, ukrajinsko \xd0\x93\xd0\xb0\xd0\xbb\xd0\xb8\xd1\x87\xd0\xb8\xd0\xbd\xd0\xb0\xcc\x81) je stara poljska pokrajina na severnih obronkih Karpatov in Beskidov, ki se razprostira v Poljsko in Ukrajino._NEWLINE_Galicija meri 79.215 km\xc2\xb2, v njej \xc5\xbeivi preko 11 milijonov prebivalcev, predvsem Poljakov, Ukrajincev, Judov in drugih. Na zahodu Galicijo omejuje zgornji tok reke Visle, proti vzhodu pa polagoma prehaja v Ukrajino in Bukovino. Reka San jo deli na zahodno Galicijo, ki spada k Poljski in na vzhodno Galicijo, ki spada k Ukrajini. Glavne reke so: gornji tokovi Visle, Buga, Dnestra in Pruta. V tej prehodni pokrajini med\xc2\xa0\xc2\xbbZahodom\xc2\xab\xc2\xa0in\xc2\xa0\xc2\xbbVzhodom\xc2\xab\xc2\xa0stojijo zgodovinsko pomembna mesta, kot so: Krakov, Lvov (Lviv), Przemysl in Tarnow.'